钦定古今图书集成/历象汇编/庶征典/第095卷 > 《郡守天池祈雨状》元·好问
## 钦定古今图书集成/历象汇编/庶征典/第095卷 > 《郡守天池祈雨状》元·好问

“维太岁甲辰四月辛未朔二十四日甲午，忻州某官
等惶恐百拜献状天池龙君殿下：惟神血食一方，膏
润千里，灵应之迹，著见有年。某等资品凡陋，德薄任
重，不能抚安闾里，召迎和气。自开岁以来，虽常被一
溉之赐，既雨而旱，今已十旬，夏苗欲枯，秧稼无望。民
庶嗷嗷，将遂逋播。匪我神明，则将畴诉。乃涓吉旦，谨”
遣管内僧某、道士某，躬请灵湫，奉迎甘泽。某卑职所
限，止于道左，颙俟云与风马，尚寻临之，不胜恳祷之
至。谨状。